Rikunarita-ORG/Wikinium huggingface dataset:
# Teatru

## Concetu

Teatru
Teatru romanu e Méria
1. Espetáculu basau ena arrepehentación de la conduta el sel umanu. Esta conduta arreprehentá, llamá atuación, está hecha pol atoris.
2. Eifíciu ondi se hadin arreprehentacionis teatralis i espetáculus aparecius.
3. Repretóriu, hadi e criacionis teatralis que s'arreparan própias dun autol -"el teatru e Lope de Vega -, epuca -"el teatru el Sigru d'Oru - u pais -"el teatru inglés".

---

Archivu:Amateur theater.jpg
El télminu ahorra el griegu "theatron", nombri c'alcibian las grás en horma e emicicru ondi los espetaoris quipaban las arreprehentacionis teatralis enos anfiteatrus griegus. Theatron sedrie argu asina cumu "lugal endi ondi se mira". Aluspués passó a llamal tamién el espetáculu mesmu i el lugal destinau pa talis espetáculus.

## Orihin

El teatru tuvu nacéncia en Grécia i los primerus datus documentaus de la literatura dramática son del sigru I e.C.; el primel labutu críticu al tentu la literatura i el teatru es *Poética* (330 e.C.) d'Aristótili. La trahédia griega se desarrolla endi el sigru V e.C. con autoris cumu Esquilu, Sófoclis i Urípidi.

## Hénerus

Áin várius hénerus teatralis:

* La Comeya
* La Traheya
* El Drama
* El Meludrama
* La Pantomima
* El Teatru Musical
# Romanticismu

*El caminanti sobre la mari de nubis* (1818), de Caspar David Friedrich.
Visión romántica dela batalla de Trípoli durante la primera guerra berberisca. Se amuestra el momentu en que el éroi de guerra estadounidensi Stephen Decatur luchaba cuelpu a cuelpu contra el capitán pirata musulmán.
El **Romanticismu** es un movimientu cultural que s'originó en Alemaña i en Reinu Uniu a finalis del sigru XVIII como una reación encontra la Ilustración i el Neoclasicismu, dandu prioriá alos sentimientus. Es considerau como la primera movición de coltura que cubrió el mapa compleuo d'América. Ena mayol parti delas áreas estuvu ena su regolfa nel períou aproximau de 1800 a 1850. Luegu endispues, cediu el su lugal al positivismu, que fomenta la cávila crítica i el empirismu comu basis dela conocencia i la socieá.

## Emportância

El Romanticismu es un movimientu crucial pa puel capiscal la coltura ocidental moerna. La filosofia, l`arte, la literatura, la música i la pulítica huerun influenciaus por él, duranti el turbulento periou que se tendió entri las que se conocin comu «revolucionis burguesas», que ena su definición pulítica se denominan tamién «revolucionis liberalis». El mundu ocidental s'abía sacudiu pola Revolución delas Treci Colónias de Inglaterra en 1776, la Revolución Francesa en 1789 i pola Primera Revolución endustrial que prencipiava a cambial la via tradicionalmenti agrária. Polo tantu, los nuevus mós de via se debian reflexal en nuevus mós de cavilal. El Romanticismu pasó a segnifical esta nueva experiência de mundu.

## Caraterísticas

La su característica fundamental es la rotura cola tradición clasicista basá nun conjuntu de regras estereotipás. La libertá auténtica es el su preocupaeru têntigu, por eso el su rasgu revolucionariu es incostionabili. Debiu a que el Romanticismu es una manera de sentil i concebil la naturaleza, asín comu ala via i al sel umanu mesmu, es que se apresenta de manera destinta i particulal en cá país ondi se engaripola, i mesmamenti dentru duna mesma nación, se manifiestan destintas tendencias, proyetánd-si ellu tamién en tolas artis.

## Evolución

Se desenreoó ena primera metá del sigru XIX, tendiéndu-si dendi Ingalaterra i Alemaña asta ahorral a otrus paísis uropeus. Su vertienti literária se fragmenta endispués en deferentis corrientis, comu el parnasianismu, el simbolismu, el decadentismu o el prerrafaelismu, encaravizás ena denominación general de posromanticismu, del qual derivó el llamau modernismu hispanoamericano. Tuvu fundamentalis aportacionis enus campus dela literatura, la pintura i la música. Rabaeramenti, muchas delas corrientis vanguardistas del sigru XX, como el surrealismu, llevun al acirati los postulaus románticus dela exaltación del yo.

## Referências
# Noruega

**Noruega**
|

|  |  |
| --- | --- |
|  |  |

 |
| *Lema nacional:* Alt for Norge *(noruegu;* «Tó pol Noruega»*)* |
|  |
| Lengua oficial | Noruegu
 |
| Capital | Oslu
 |
| Rei | Harald V
 |
| Primel Menistru | Jonas Gahr Støre (Ap) (2021–)
 |
| Longol  - Total  - augua
 | Posición 67ª 385.207 km² 6%
 |
| Puebración  - Total (2026)  - Densidá
 | Puestu 120º 5.627.400 14,6 ab/km²
 |
| PIB  - Total (2005)  - PIB/capita | Posición 25ª 349.165 millonis e US$
 |
| Monea | Corona
 |
| Zona orária  en veranu | CET (UTC+1)3 CEST (UTC+2)3 |
| Inu | *Ja, vi elsker dette landet*  |
| Domeñu Internet | .no
 |
| Código telefónico | +47
 |
| Miembru e: ONU, EFTA, CBSS, OTAN, OCDE, OSCE, Consejo Nórdico, COE.
 |
|
 |

El **Réinu de Noruega** u simprimenti **Noruega** (en noruegu *Kongeriket Norge*, en nuevu noruegu -nynorsk- *Kongeriket Noreg*), es un estau monárquicu d'Uropa setentrional que, untu con Suecia i Finlandia, holman la península escandinava, i ésta con Dinamarca conholma la Escandinávia, huendu Noruega la parti más ociental d'esta región. Las islas de Svalbard i Jan Mayen son tamien parti del su territóriu. La soberanía sobri Svalbard hue estabrecia pol tratau de Svalbard firmau en 1920. La Isla de Bouvet nel Alánticu Sul i la Isla de Peiru I nel sul del Océanu Pacíficu se consideran dependéncias i polo tantu nu holman parti el reinu cumu tal. Noruega es unu los paisis que recrama territóriu ena Antáltia (la llamá Dronning Maud u Tierra de la Reina Maud).

## Notas

## Atijus p'ahuera

* En Commons ai conteníu multimedia sobre **Noruega**.
# 2003

**2003** (**MMIII**) hue un añu común escomençau en miércolis sigún el calandáriu gregorianu.

## Hechus

* 1 hebreru: el transbordaol Columbia se desintegra en el reingressu a la atmósfera terrestri, matandu a los sus 7 tripulantis.
* 11 hebreru: tolos grupus de oposicion del Parlamentu español sostriban una mocion contra la posicion melitarista de Bush i Aznar ena crisi d'Iraq.
* 20 marçu: Eniciu de la Guerra d'Iraq o de la Segunda Guerra del Golfu: Tropas d'Estaus Unius i otrus tres paisis envadin Iraq.
* 25 mayu: Elecionis monicipalis en el Estau español.
* 13 diziembri: Es deteniu Sadam Hussein.
# Marti (praneta)

Marti
**Marti** (símbolu: ), conociu comu el *Praneta Colorau*, es el quartu praneta del Sistema Solal. Holma parti de los llamaus pranetas telúricus (de naturaleza rocosa, comu es la Tierra) i es el praneta enteriol mas alejau del Sol. Es, en muchus aspetus, el mas pareciu a la Tierra.

Marti tien un periodu de rotacion de 24,6229 oras (un poquinu mas que la Tierra) i un periodu de traslacion de 686,971 dias (casi el dobri qu'el del muestru praneta). La su atmósfera no es mu huerti i está asiajá prencipalmenti de dióxidu de carbonu con preséncia de nitrógenu, argon i ossigenu.

Tien dos satélitis chiquininus, Fobos i Deimos.

| El Sistema solal |  |
| --- | --- |
| **Pranetas** · Nanus | **Sol** · Mercuriu · Venu · Tierra Luna · Marti · *Ceri* · Júpiti · Saturnu · Uranu · Netunu · *Prutón* · *Eri* |